На основу члана 37. став 1. тачка 24). Статута Града Ниша ("Службени лист Града Ниша", број 88/08, 143/16 и 18/2019 ),

Скупштина Града Ниша на седници одржаној \_\_\_\_\_\_\_\_\_\_\_ 2025. године донела је

**Р Е Ш Е Њ Е**

I **УСВАЈА СЕ** Извештај о раду и пословању Народног позоришта Ниш за 2024. годину, број 01-308 од 11.03.2025. године, који је Одлуком број 01-325 од 17.03.2025. године усвојио Управни одбор Установе.

II Решење доставити Народном позоришту Ниш, Градској управи за социјалну и породичну заштиту, образовање, културу и спорт и Градскoj управи за финансије и локалне јавне приходе.

.

Број:

У Нишу,

**СКУПШТИНА ГРАДА НИША**

Председник

Проф. др Игор Новаковић

***О б р а з л о ж е њ е***

Члан 37. став 1. тачка 24). Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Народног позоришта Ниш, на седници одржаној 17.03.2025. године, донео је Одлукy број 01-325, којом је усвојио Извештај о раду и пословању Народног позоришта Ниш за 2024. годину, број 01-308 од 11.03.2025. године године, и доставио га Градској управи за социјалну и породичну заштиту, образовање, културу и спорт на даље поступање.

Народно позориште Ниш у 2024 години извело је 178 програма., од чега 9 премијера, и то: Прасетина „На 178 Начина“, ,,Коштана“, ,,Грета“, „Врана“, ,,Танго“, ,,Поговор“, Копродукција Народног позоришта Ниш, Народне библиотеке Будва и Беарта, ,,Ко се боји Вирџиније Вулф“ и ,,Кљукана династија“.

Током 2024. године Народно позориште Ниш учествовало је на 9 фестивала у земљи и у инистранству.

На репертоару фестивал „Театар на раскршћу“ било је 7 представа и 7 пратећих програма. Поред позоришне публике из Ниша, Фестивал је пратила публика широм земље, као и из региона. Процењује се да је било између 5000-10.000 гледалаца. Резултати и ефекти Фестивала се огледају у афирмацији Града, државе и позоришног стваралаштва заједничког културног региона. Повезана су и умрежена позоришта која делују на заједничком балканском културном простору, промовисан је значај и развој нове позоришне публике и критике.

Одиграно је 67 репризних представа, било је 6 гостовања, а 44 гостовања других позоришта, и 29 осталих програма на сцени Народног позоришта Ниш.

Уз подршку Министарства културе и Министарства за управњање јавним улагањима Владе Републике Србије, марта 2024. године, свечано је отворена Мала сцена извођењем представе „Сладолед“.

Готово сваког месеца Народно позориште Ниш организовало је конференције за медије како би се јавност информисала о предстојећим премијерама, пројектима и плановима позоришта. Видео прилози са конференција и изјаве глумаца омогућили су још већу видљивост и бољу промоцију нових представа. Број пратилаца на друштвеним мрежама повећан је за 35%, остварен је раст пратилаца на дигиталним платформама и повећана је интеракција са публиком за 25%.

Имајући у виду да је Извештај о раду и пословању Народног позоришта Ниш за 2024. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.